Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 545/14/8808	Rožňava, 22.8.2014
EEČ : 2-67-279-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v  XXXXX, okr. XXXXX a inde, ako otec maloletých detí XXXXX, nar. XXXXX XXXXX, nar. XXXXX, XXXXX, nar. XXXXX a XXXXX nar. XXXXX XXXXX od mesiaca apríla 2014 doposiaľ úmyselne neprispieval pravidelne mesačne a v plnej výške na ich výživu, hoci rozsudkom Okresného súdu v XXXXX sp. zn. XXXXX zo dňa 20.02.2007 bol zaviazaný prispievať na ich výživu po XXXXX- Sk /XXXXX €/ mesačne, v dôsledku čoho za uvedené obdobie dlhuje na výživnom sumu vo výške XXXXX € matke maloletých, XXXXX, a tohoto konania sa dopustil napriek tomu, že bol trestným rozkazom Okresného súdu v XXXXX sp. zn. XXXXX zo dňa 16.04.2013, ktorý nadobudol právoplatnosť dňa 01.05.2013, odsúdený za taký istý prečin k podmienečnému testu odňatia slobody, z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľky ORPZ, Odboru kriminálnej polície v XXXXX sp. zn. ČVS: ORP-XXXXX zo dňa 02.07.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b, c Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu vyšetrovania bolo zistené, že obvinený XXXXX je od 01.04.2014 do 31.12.2014 zamestnaný na polovičný pracovný úväzok, 20 hodín týždenne, pričom jeho čistý mesačný príjem je XXXXX €. Obvinený z tohto príjmu uhradil matke maloletých detí v mesiaci máj XXXXX,-€ a v mesiaci júl XXXXX,-€. Dňa 12.08.2014 uhradil poštou poukážkou sumu XXXXX-€ a dňa 20.08.2014 uhradil ďalšou poštovou poukážkou sumu XXXXX,-€ matke maloletých detí, XXXXX. Od mesiaca máj 2014, kedy nadobudol právoplatnosť rozsudok o odsúdení za taký istý prečin, doposiaľ, teda za obdobie štyroch mesiacov, uhradil obvinený matke maloletých detí na výživnom celkovú sumu XXXXX,-€. Vzhľadom na čistý mesačný príjem obvineného - XXXXX € mesačne, čo nie je ani životné minimum, možno konštatovať, že obvinený dlžné výživné uhradil. 
           Svedkyňa XXXXX potvrdila, že obvinený jej výživné uhradil tak, jako je to vyššie uvedené, ako aj to, že o maloleté deti je riadne postarané a v dôsledku neplnenia vyživovacej povinnosti obvineným núdzou netrpeli. Okrem toho potrvdila, že obvinený maloletým deťom kupoval aj oblečenie, a občas deťom dáva aj peniaze, aby si niečo kúpili.
           Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka